C:\Users\Boštjan Ledinek\Desktop\2010_12_15 - CGP - OŠ radlje ob Dravi\00-izvozi\Vrtec\vrtec-logo-cb.emf

Letni delovni načrt Vrtca Radlje ob Dravi za šolsko leto 2022/23

Radlje ob Dravi, 16. 9. 2022 Pomočnica ravnatelja za vrtec: Špela Rus

Kazalo vsebine

[1 UVODNI DEL 4](#_Toc114488337)

[2 TEMELJNE NALOGE IN CILJI PREDŠOLSKE VZGOJE 4](#_Toc114488338)

[3 NAČELA PREDŠOLSKE VZGOJE 5](#_Toc114488339)

[4 ORGANIZACIJA DELA IN OBRATOVALNI ČAS VRTCA 5](#_Toc114488340)

[4.1 PRIHOD IN ODHOD OTROK IZ VRTCA 5](#_Toc114488341)

[4.2 DELOVNI ČAS STROKOVNIH DELAVK 6](#_Toc114488342)

[5 PROGRAMI PREDŠOLSKE VZGOJE 6](#_Toc114488343)

[5.1 PREHRANA V VRTCU 6](#_Toc114488344)

[5.2 POČITEK V VRTCU 7](#_Toc114488345)

[5.3 PROGRAMI V VRTCU 7](#_Toc114488346)

[5.3.1 DNEVNI PROGRAM 8](#_Toc114488347)

[6 PROJEKTI IN OBOGATITVENE DEJAVNOSTI V VRTCU 8](#_Toc114488348)

[6.1 DODATNE DEJAVNOSTI 9](#_Toc114488349)

[7 RAZPOREDITEV OTROK V ODDELKE IN DELO STROKOVNIH IN DRUGIH DELAVCEV V VRTCU 9](#_Toc114488350)

[*7.1 SVETOVALNA SLUŽBA V VRTCU* 10](#_Toc114488351)

[7.1 UPRAVNO ADMINISTRATIVNI DELAVCI 11](#_Toc114488352)

[7.2 DELAVCI V KUHINJI 11](#_Toc114488353)

[7.3 ČISTILCI 11](#_Toc114488354)

[7.4 DRUGI TEHNIČNI DELAVCI 11](#_Toc114488355)

[8 PROGRAM STALNEGA STROKOVNEGA IZOBRAŽEVANJA IN DRUGEGA SPOPOLNJEVANJA STROKOVNIH DELAVCEV VRTCA 12](#_Toc114488356)

[9 SODELOVANJE S STARŠI IN OKOLJEM 12](#_Toc114488357)

[9.1 OBLIKE SODELOVANJA S STARŠI 12](#_Toc114488358)

[9.1.1 RODITELJSKI SESTANKI 12](#_Toc114488359)

[9.1.2 TEMATSKI SESTANKI 12](#_Toc114488360)

[9.1.3 DRUGE OBLIKE SODELOVANJA S STARŠI 13](#_Toc114488361)

[9.1.4 INDIVIDUALNE POGOVORNE URE 13](#_Toc114488362)

[9.1.5 NEPOSREDNO VKLJUČEVANJE STARŠEV V ODDELEK 13](#_Toc114488363)

[9.2 SODELOVANJE Z VZGOJNO–IZOBRAŽEVALNIMI, ZDRAVSTVENIMI IN DRUGIMI ORGANIZACIJAMI V NAŠEM OKOLJU 13](#_Toc114488364)

[10 SODELOVANJE S ŠOLAMI, KI IZOBRAŽUJEJO KADER ZA POTREBE VZGOJE PREDŠOL. OTROK 14](#_Toc114488365)

[11 PROGRAM DELA STROKOVNIH ORGANOV VRTCA 14](#_Toc114488366)

[11.1 ZBOR STROKOVNIH DELAVCEV VRTCA 14](#_Toc114488367)

[11.2 STROKOVNI AKTIVI 14](#_Toc114488368)

[11.3 SVET STARŠEV 15](#_Toc114488369)

[12 SPREMEMBE IN DOPOLNITVE LDN VRTCA ZA ŠOLSKO LETO 2022/2023 16](#_Toc114488370)

[13 EVALVACIJA LDN VRTCA ZA ŠOLSKO LETO 2022/2023 17](#_Toc114488371)

[14 PRILOGE 18](#_Toc114488372)

# UVODNI DEL

Z letnim delovnim načrtom 2022/2023 v ENOTI VRTCA RADLJE OB DRAVI, VUHRED in REMŠNIK zagotavljamo načrtno, organizirano, sistematično in strokovno uresničevanje ciljev predšolske vzgoje, ki so opredeljeni v temeljnih določbah Zakona o vrtcih in Kurikulu za vrtce.

Vsebino LDN določa 21. člen Zakona o vrtcih. Osnova za pripravo LDN je Kurikulum za vrtce in letni delovni načrti posameznih enot in oddelkov, ki so priloga LDN vrtca, a le v računalniški obliki.

# TEMELJNE NALOGE IN CILJI PREDŠOLSKE VZGOJE

Temeljna naloga vrtca je pomoč staršem pri celoviti skrbi za otroka, izboljšanje kvalitete življenja družine ter ustvarjanje pogojev vsestranski otrokov razvoj.

V našem vrtcu se bomo trudili, da bomo sledili globalnim ciljem, ki nam jih narekuje Kurikulum za vrtce in načelom, ki so določena v Kurikulu.

V letošnjem šolskem letu se bomo trudili za:

* prijetno bivalno okolje v vrtcu,
* zadovoljstvo otrok, staršev in odraslih v vrtcu,
* zdravo življenje v okviru projekta »ZDRAVJE V VRTCU« in »GOZDNE PEDAGOGIKE«
* poglabljanje vsebin s področja spodbujanja otrokovih kompetenc za vseživljenjsko učenje
* načrtovanja dejavnosti, ki bodo osredotočene na aktivnost otrok, ne pa na vzgojitelja ali aktivnost – PARTICIPACIJA OTROK
* dober odnos s sodelavko v oddelku in na ravni vrtca z ostalimi sodelavkami,
* odprto komunikacijo na vseh ravneh (strokovne delavke, pomočnica ravnatelja za vrtec, ravnatelj, starši, zunanji sodelavci…),
* lažji prehod iz domačega okolja v vrtec,
* upoštevanje in spoštovanje zasebnosti posamezne družine in otroka,
* fleksibilno organizacijo časa in prostora v vrtcu in v povezavi z šolo,
* kvalitetno evalvacijo in refleksijo pri načrtovanju življenja in dela v vrtcu, ki je bistvenega pomena za kontinuirano strokovno delo,
* strokovno in kakovostno delo v vrtcu,
* sprotno in pravočasno informiranje staršev,
* aktivno in razgibano sodelovanje s starši.

Za doseganje navedenih temeljnih nalog in ciljev bomo pri izbiri strokovnega izobraževanja izbirali ustrezna področja izobraževanja, enako bomo izbirali ustrezna didaktična sredstva in material v vrtcu.

# NAČELA PREDŠOLSKE VZGOJE

Predšolska vzgoja v javnih vrtcih je sestavni del sistema vzgoje in izobraževanja in poteka po naslednjih načelih:

* demokratičnosti in pluralizma,
* odprtosti kurikuluma, avtonomnosti ter strokovne odgovornosti vrtca in strokovnih delavcev v vrtcu,
* enakih možnosti in upoštevanju različnosti med otroki ter načelo multikulturalizma,
* omogočanja izbire in drugačnosti,
* spoštovanja zasebnosti in intimnosti,
* uravnoteženosti,
* strokovne utemeljenosti kurikuluma,
* pogojih za izvedbo novega kurikuluma,
* horizontalne povezanosti,
* vertikalne povezanosti oziroma kontinuitete,
* sodelovanja s starši,
* sodelovanja z okoljem,
* timskega načrtovanja in izvajanja predšolske vzgoje ter strokovnega spopolnjevanja,
* kritičnega vrednotenja (evalvacije in refleksija),
* razvojno – procesnega pristopa,
* aktivnega učenja in zagotavljanja možnosti verbalizacije in drugih načinov izražanja.

# ORGANIZACIJA DELA IN OBRATOVALNI ČAS VRTCA

Dejavnost predšolske vzgoje v šolskem letu 2022/2023 poteka v 12 oddelkih (en oddelek - polovični - pa odpiramo 1. 11. 2022), v treh enotah (Radlje ob Dravi, Vuhred in Remšnik), kamor je na dan 15. 9. 2022 vpisanih oziroma vključenih 220 otrok, 1.10.2022 pa bo vključenih 222 otrok.

Poslovni čas je prilagojen vsaki enoti vrtca, glede na potrebe staršev, kar smo upoštevali tudi v sistemizaciji vrtca za 2022/2023. V letošnjem letu je poslovalni čas vrtca Radlje od 5.30 do 16.00 ure, poslovalni čas enote vrtca Vuhred od 5.30 do 16.00 ure, Poslovni čas enote vrtca Remšnik pa je od 6.00 do 16.00.

Poslujemo v:

|  |  |  |
| --- | --- | --- |
| Enoti vrtca Radlje ob Dravi  Koroška cesta 15 2360 Radlje ob Dravi | Enoti vrtca Vuhred  Vuhred 148  2365 Vuhred | Enoti vrtca Remšnik (v OŠ Remšnik)  Remšnik 5, 2363 Podvelka |

## PRIHOD IN ODHOD OTROK IZ VRTCA

Posamezni oddelki so odprti glede na potrebe, ki so jih starši izrazili ob vpisu otroka v vrtec (urna prisotnost posameznega otroka). V dnevnem programu je lahko otrok prisoten od 6 do 9 ur dnevno. Jutranje (5.30 oz. od 6.30 do 7.30) in popoldansko (15.00 in 16.00) vzgojo in varstvo bomo organizirali glede na potrebe števila otrok.

Želimo si, da bi bil prihod slehernega otroka v vrtec čim bolj prijeten, **zato bomo še naprej posvečali posebno skrb in pozornost sprejemu posameznega otroka v vrtec, osebnemu stiku med strokovno delavko in staršem ter ugodnem čustvenem ozračju ob jutranjem prihodu.**

## DELOVNI ČAS STROKOVNIH DELAVK

Delovni čas strokovnih delavk vrtca je oblikovan v skladu z Odredbo o normativih in kadrovskih pogojih za opravljanje dejavnosti predšolske vzgoje.

Pri vzgojiteljicah obsega delovnik dnevno 6 ur neposrednega dela z otroki v oddelku ter 1,5 uri za načrtovanje na nivoju oddelka in vrtca, za pripravo vzgojno-izobraževalnega dela, za izdelavo potrebnega didaktičnega materiala, za sodelovanje s starši, za sodelovanje z okoljem, za izobraževanje, …

Pri pomočnicah vzgojiteljic obsega delovnik dnevno 7 ur neposrednega dela z otroki v oddelku ter 0,5 uro za načrtovanje na nivoju oddelka in vrtca, za pripravo vzgojno-izobraževalnega dela, za izdelavo didaktičnega materiala, za sodelovanje s starši, za izobraževanje, …

# PROGRAMI PREDŠOLSKE VZGOJE

Programi predšolske vzgoje so namenjeni otrokom od zaključka porodniškega dopusta staršev oziroma od dopolnjenega 11 meseca starosti otroka do vstopa v šolo, in obsegajo vzgojo in izobraževanje, varstvo in prehrano otrok.

Strokovno podlago za delo v vrtcu predstavlja nacionalni dokument Kurikulum za vrtce, ki ga je sprejel Strokovni svet RS za splošno izobraževanje leta 1999. Je dokument, ki spoštuje tradicijo slovenskih vrtcev, hkrati pa z novejšimi teoretskimi pogledi na zgodnje otroštvo in iz njih izpeljanimi drugačnimi pristopi dopolnjuje, spreminja in nadgrajuje dosedanje delo v vrtcih.

Izhodišče našega dela sta otrok in njegova družina. Otrok je soustvarjalec življenja, igre in učenja v vrtcu. Njegove razvojne potrebe, interesi, spretnosti, veščine in sposobnosti so temelj za strokovno in kvalitetno delo v vrtcu.

Pri delu z otroki se opiramo na izkustveno učenje z bogato ponudbo različnega materiala in didaktičnih igrač v kotičkih. Strokovne delavke v vrtcu pomagamo otrokom uresničevati njihove potrebe, interese in želje. Otroci in strokovne delavke vrtca se spoznavamo, skupaj odkrivamo, rešujemo, ugibamo, preizkušamo, ustvarjamo, sanjarimo, raziskujemo, doživljamo, se igramo in se družimo. Skozi vzgojno-izobraževalno delo se spontano prepleta igra otrok s strokovno pripravljenimi dejavnostmi v vrtcu in zunaj njega.

## PREHRANA V VRTCU

V letošnjem letu bomo prehranjevanje otrok še bolj prilagodili posameznim starostnim skupinam in bo potekalo po naslednjem razporedu:

Prehranjevalni režim se spreminja glede na potrebe otrok, trenutno pa bo veljal režim, ki je zapisan v tabeli.



Otroke navajamo na ustrezno prehranjevalno kulturo in zdrave prehranjevalne navade. Vse obroke za otroke vrtca Radlje pripravljajo v centralni kuhinji OŠ Radlje, v vrtcu pa imamo razdeljevalno kuhinjo. V vrtcu Vuhred imamo lastno kuhinjo, kjer pripravljamo vse obroke za predšolske otroke.

Jedilnike, ki se vrstijo na krožnikih otrok, imajo starši možnost videti tudi na oglasnih deskah posameznih vhodov in na naši spletni strani.

*Za prehrano v vrtcu je zadolžena Andreja Mravljak, na katero se lahko obrnejo starši v primeru vprašanj v zvezi s tem področjem. Dosegljiva je na tel. št. 02 88 79 570.*

## POČITEK V VRTCU

Potrebo po počitku zagotavljamo v skladu z življenjskim ritmom in željami posameznega otroka ter dogovora s starši in z življenjskim stilom posamezne družine. Vsi otroci gredo po kosilu počivat (v starejših skupinah ne gredo na ležalnike), po krajšem umirjanju, pa vstanejo in tem otrokom nudimo druge mirne dejavnosti, ki mu omogočajo drugačno možnost bivanja v vrtcu (aktivni počitek, obisk v drugi igralnici, individualne igre v kotičkih, poslušanje glasbe, igra v kotičku, igre na igrišču vrtca..). Otroci, ki v tem času zaspijo, to spanje tudi potrebujejo in jih zato pustimo spati. V prvem starostnem obdobju se navadno počitek spremeni v spanec. Večji, ko so otroci, manj spanja potrebujejo.

## PROGRAMI V VRTCU

V našem vrtcu izvajamo glede na trajanje naslednji program:

### DNEVNI PROGRAM

Namenjen je otrokom od dopolnjenega enajstega meseca starosti do vstopa v šolo in se izvaja od šest do devet ur dnevno. Vsebina programa je bolj podrobno določena z LDN vrtca.

# PROJEKTI IN OBOGATITVENE DEJAVNOSTI V VRTCU

Projekti, ki jih izvajamo v našem vrtcu, so vsebinsko zaokrožene in časovno omejene dejavnosti, ki nas privedejo do vnaprej zastavljenih ciljev.

NADSTANDARDNA DEJAVNOST, ki je plačljiva (materialni stroški):

* DNEVNIK OTROKA »Jaz v vrtcu« – prikaz dela in življenja v skupini (vse enote in vse skupine) – fotografije plačajo starši, ostalo je prostovoljno delo strokovnih delavk
* UMIVANJE ZOBKOV – po malici vsi otroci v vrtcu umijejo zobke

*Na nivoju oddelka oz. oddelkov* pa smo si v letošnjem letu zadali oziroma nadaljujemo z naslednjimi projekti, ki bodo kot rdeča nit posameznega oddelka :

* »ZDRAVJE V VRTCU« (aktivna vključenost: oddelki 1, 2, 3, 4, 5, 6, 7, 8, 10, 11, 12 )
* »GOZDNA PEDAGOGIKA« (aktivna vključenost: oddelki 1, 5, 6, 7, 8, 12)
* »PASAVČEK« (aktivna vključenost: oddelek 2, 3, 4, 5, 7, 12 )
* »TEK PODNEBNE SOLDARNOSTI v okviru Slovenske Karitas« (aktivna vključenost: oddelek 1, 2, 3, 4, 5, 6, 7, 8, 10)
* »SOVICA V VRTCU« (aktivna vključenost: oddelki 1, 3, 4, 5, 6, 7, 10, 11, 12, 13)
* »MALI SONČEK« (AKTIVNA VKLJUČENOST: 1, 3, 4, 5, 6, 7, 10, 11, 12, 13)
* »MEDENI ZAJTRK 2022 IN SPREMLJAJOČE AKTIVNOSTI (priloga)(aktivna vključenost: oddelek 1, 7, pevski zbor enote Radlje)

Vsaka enota oziroma vsak oddelek ima posebnosti s specifičnimi projekti in različnimi ponujenimi dodatnimi dejavnostmi, ki so del kurikuluma našega vrtca, s ciljem razvijati posebna nagnjenja in sposobnosti otrok.

Več o posameznih projektih boste izvedeli v posameznih oddelkih enot, na oddelčnih roditeljskih sestankih oziroma na naših oglasih deskah in spletnih straneh.

V sodelovanju z Zavodom za šolstvo smo se odločili, da bomo letos sodelovali pri projektu Mreženja šol za kakovost, kjer smo izbrali ožji tim, ki bo v okviru aktivnosti, ki jih bomo dobili v okviru nalog, potem skupaj predelali in prenesli naša razmišljanja in ugotovitve ter dileme naprej na celoten kolektiv.

Izbrali smo si dva standarda kakovosti in sicer za področje Dosežki otrok v razvoju in učenju (*Otroci razvijajo socialne zmožnosti in spretnosti in se jih učijo, ob tem pa bomo zasledovali CILJ: OTROCI SE VKLJUČUJEJO V ODNOS Z DRUGIMI IN ZNAJO SAMI IN TUDI S POMOČJO STROKOVNEGA DELAVCA REŠEVATI KONFLIKTE NA KONSTRUKTIVEN NAČIN*), ter standard kakovosti za področje Varno in spodbudno učno okolje (*V vrtcu si prizadevamo za kakovostno komunikacijo in dobre medosebne odnose, ob tem pa bomo zasledovali CILJ: OTROCI KOMUNICIRAJO TUDI Z LJUDMI, KI JIH NE POZNAJO, Z NJIMI PA KOT VRTEC AKTIVNO SODELUJEMO)*

## DODATNE DEJAVNOSTI

Naš vrtec daje tudi možnost za izvajanje dodatnih dejavnosti za otroke, ki obiskujejo vrtec v starosti od štirih do šestih let. Programe organizirajo in izvajajo strokovno usposobljeni referenčni zunanji izvajalci glede na interes in pobudo staršev (potrdijo jih predstavniki sveta staršev vrtca).

Izvajajo se v prostorih vrtca ali izven vrtca (odvisno od vsebine dodatnega programa) in so v celoti plačljivi.

V letošnjem letu glede na interes staršev in otrok ponujamo naslednje programe:

* MALČKOV ŠPORT, ki ga izvaja športno društvo ODA v Športni hiši v Radljah.
* VRTEC V NARAVI, ki bo izveden preko CŠOD v sodelovanju s strokovnimi delavkami najstarejših skupin in sicer na domu Ajda in sicer od 24. 4. do 26. 4. 2023.
* SMUČANJE (prejeli ponudbo Smučarske šole DR7 in se bo izvajalo v dopoldanskem času, če bodo predstavniki sveta staršev ponudbo podprli)
* BALETNI VRTEC (V OKVIRU Glasbene šole Radlje, vključeni pa bodo otroci oddelka 6 in 7)
* GLASBENA PRIPRAVNICA (V OKVIRU Glasbene šole Radlje, vključeni pa bodo otroci oddelka 6 in 7, ki pa ne bo plačljiva)
* JOGA ZA OTROKE (Karmi yoga, Karmen Štamul s.p.)

O časovnih terminih, trajanju, starostni omejitvi in vsebini posameznih programov bodo starši pravočasno obveščeni (zloženke, letaki, oglasna deska).

Za varnost otrok, ki sodelujejo na dopolnilnih programih in za kvaliteto posameznega programa so odgovorni zunanji izvajalci, ki program ponujajo ter ga izvajajo. Otroci se praviloma ne vračajo v oddelke, ker le ti potekajo po 15. uri popoldne. Za otroke so po končanih programih odgovorni zunanji izvajalci do prihoda njihovih staršev. To velja za vse dejavnosti, razen za smučarski tečaj, ki se bo na željo staršev izvajal v dopoldanskem času, ko je vreme bolj naklonjeno otrokom. Enako velja za Vrtec v naravi, ki je organiziran strnjeno v treh dneh, z otroki pa so vzgojiteljice iz oddelkov.

Starši imajo možnost s svojimi predlogi dopolniti dopolnilne programe na prvi seji sveta staršev vrtca v mesecu septembru 2022.

# RAZPOREDITEV OTROK V ODDELKE IN DELO STROKOVNIH IN DRUGIH DELAVCEV V VRTCU

Stanje vključenosti se v našem vrtcu skozi šolsko leto ne spreminja bistveno (razen osipa v mesecu juliju, ko se izpišejo otroci, ki gredo jeseni v šolo). Občasno gre za posamezna odstopanja glede na različne dejavnike posamezne družine: selitev, ločitev, kronična obolenja otroka, neprilagodljivost otroka,…

ENOTA VRTCA RADLJE OB DRAVI, VUHRED in REMŠNIK

|  |  |  |
| --- | --- | --- |
|  | **ODDELEK:** | **VZGOJITELJICA/**  POMOČNICA VZGOJITELJICE: |
| 1. | RADLJE – oddelek od 4 - 5 let  2. starost | Sabina Hartman – vzgojiteljica  Nežka Solero – pomočnica vzg. |
| 2. | RADLJE – oddelek od 1 – 2 let  1.starost | Andreja Bobovnik – vzgojiteljica  Špela Gradišnik – pomočnica vzgojiteljice |
| 3. | RADLJE – oddelek 2 leti  1.starost | Mojca Mošič - vzgojiteljica  Lea Vodušek – pomočnica vzgojiteljice |
| 4. | RADLJE – oddelek 2 - 4 leta  Kombiniran | Tatjana Breznik – vzgojiteljica  Anita Messner Skralovnik – pomočnica vzgojiteljice |
| 5. | RADLJE – oddelek od 3 - 5 let  2. starost | Anica Vaukman - vzgojiteljica  Zofija Topler – pomočnice vzgojiteljice |
| 6. | RADLJE – oddelek 5 – 6 leta  2. starost | Alja Puhner - vzgojiteljica  Dejan Planinšič – pomočnik vzgojitelja |
| 7. | RADLJE – oddelek 5 – 6 leta  2. starost | Brigita Tršar – vzgojiteljica 50%  Lucija Gosak – vzgojiteljica 50%  Sonja Čoderl – pomočnica vzgojiteljice |
| 8. | VUHRED – oddelek od 1 leto  1.starost | Karmen Plazl - vzgojiteljica  Rosanda Ternik – pomočnica vzgojiteljice |
| 9. | VUHRED – oddelek 1 leto (polovični – 1.11.2022) |  |
| 10. | VUHRED – oddelek 2 leti  1.starost | Sonja Gerhold - vzgojiteljica  Cvetka Koren – pomočnica vzgojiteljice |
| 11. | VUHRED – oddelek od 2 – 4 leta  Kombiniran oddelek | Liljana Dapčević - vzgojiteljica  Maša Trojak – pomočnica vzgojiteljice |
| 12 | VUHRED – ODDELEK 4-6 let  2. starost | Duška Langeršek – vzgojiteljica  Mojca Ledinek – pomočnica vzgojiteljice |
| 13 | REMŠNIK – oddelek od 1 – 5 let  Kombiniran oddelek | Petra Drofelnik – vzgojiteljica  Alenka Aberšek – pomočnica vzgojiteljice  30% Sanja Pušnik – pomočnica vzgojiteljice |

Odpiranje oz. enote Radlje – Sara Abršek - pomočnica vzg.

Zapiranje enote Vuhred – Tanja Seitl - pomočnica vzg. (polovična zaposlitev)

V letošnjem šolskem letu je zaposlenih 13 strokovnih delavk na delovnem mestu vzgojiteljice (dve strokovni delavki v zmanjšanem deležu) predšolskih otrok in 15 strokovnih delavk na delovnem mestu pomočnice vzgojiteljice (od tega 3 strokovne delavke v zmanjšanem deležu) ter 1 pomočnica ravnatelja za vrtec, Špela Rus, univ. dipl. pedagoginja, ki opravlja pedagoško in organizacijsko vodenje vrtca ter svetovalno delo za področje predšolske vzgoje.

*7.1* SVETOVALNA SLUŽBA V VRTCU

Temeljni cilj svetovalne službe v vrtcu je omogočiti in podpreti optimalni razvoj vsakega otroka, ne glede na spol, socialno in kulturno poreklo, veroizpoved, narodno pripadnost ter telesno in duševno konstitucijo.

V okviru svojega dela se svetovalna služba vključuje v kompleksno reševanje pedagoških, psiholoških, socialnih in tudi organizacijskih vprašanj v vrtcu.

Preko dejavnosti pomoči, preventivnih in razvojnih dejavnosti ter dejavnosti načrtovanja in evalvacije pomaga vsem udeležencem v vrtcu (strokovnim delavcem, otrokom in staršem).

Najpogostejše teme, ki zadevajo svetovalno službo v vrtcu, so:

* priprava in posvetovanje ob vključitvi otroka v vrtec,
* posvetovanje o vzgoji in otrokovem razvoju,
* posvetovanje ob kritičnih situacijah v družini (rojstvo, razveza, ločitev, selitev, smrt, odvisnost in druge stiske, s katerimi se srečujete kot starši),
* razumevanje in pomoč pri odpravljanju otrokovih razvojnih, čustvenih in vedenjskih težav (hranjenje, spanje, močenje postelje, agresivnost, samozadovoljevanje,…).
* Svetovanje o možni pomoči otroku s posebnimi potrebami in motnjami v razvoju.

V kolikor je potrebno, svetovalna delavka v soglasju s starši pri svojem delu sodeluje tudi z drugimi strokovnimi institucijami.

Svetovalna delavka se pri svojem delu ravna po načelu prostovoljnosti, skupnega dogovora in zaupnosti podatkov v dobrobit otroka in družine.

V letošnjem letu bo zopet izvajala »Urico zame«, ki bo potekala enkrat mesečno, vsak 2.torek v mesecu.

V našem vrtcu je svetovalna delavka Špela Rus, univ. dipl. pedagoginja. Lahko jo obiščete v pisarni vrtca, jo pokličete po telefonu (02/88 79 579) ali ji pošljete e-pošto na naslov: spela.rus@osradlje.si

## UPRAVNO ADMINISTRATIVNI DELAVCI

Knjigovodstvo: Silva Ternik

Računovodstvo: Mojca Kovačič

Tajništvo: Nataša Hedl

## DELAVCI V KUHINJI

Malice in kosila pripravljajo v šolski centralni kuhinji, v enoti vrtca Radlje ob Dravi imamo razdelilno kuhinjo.

Vodja higiensko – prehranjevalnega režima: Andreja Mravljak

Vodja kuhinje za enoto vrtca Radlje ob Dravi: Mira Ternik

Vodja kuhinje za enoto vrtca Vuhred: Ružica Vimer

Vodja kuhinje za enoto vrtca Remšnik: Dragica Miklavc

Pomivalka v razdelilni kuhinji enote vrtca Radlje ob Dravi: Zvezdana Prot

## ČISTILCI

Čistilka: Suzana Bokan – enota vrtca Radlje ob Dravi

Čistilka: Tanja Seitl - enota vrtca Vuhred

Čistilka: Darinka Planinšič – enota vrtca Remšnik

## DRUGI TEHNIČNI DELAVCI

Hišnik: Silvo Kumer

# PROGRAM STALNEGA STROKOVNEGA IZOBRAŽEVANJA IN DRUGEGA SPOPOLNJEVANJA STROKOVNIH DELAVCEV VRTCA

Izobraževanje poteka po načrtu izobraževanja strokovnih delavcev v enotah vrtca Radlje ob Dravi in Vuhred.

STROKOVNI AKTIVI

INTERNI STROKOVNI AKTIVI POSAMEZNIH ENOT

INDIVIDUALNA IZOBRAŽEVANJA

PEDAGOŠKE KONFERENCE

STROKOVNO POSVETOVANJE

IZOBRAŽEVANJE PREKO INŠTITUTA W. GLASSERJA (pomočnica ravnatelja za vrtec)

POSVET ZA RAVNATELJE IN VODJE VRTCEV (pomočnica ravnatelja za vrtec)

LETNI RAZGOVORI Z ZAPOSLENIMI

SPREMLJANJE VZGOJNO-PEDAGOŠKEGA DELA V ODDELKU

ANALIZA LETNE DOKUMENTACIJE (dnevnik dela, mapa načrtovanja…).

Individualna izobraževanja strokovnih delavk so bolj nazorno opredeljena z individualnimi LDN posameznega oddelka.

# SODELOVANJE S STARŠI IN OKOLJEM

Sodelovanje s starši je pomemben del kakovostne predšolske vzgoje, saj prispeva k dopolnjevanju družinske in institucionalne vzgoje.

Starši imajo pravico sodelovati pri načrtovanju življenja v vrtcu ob upoštevanju strokovne avtonomnosti vrtca.

Preko oglasnih desk, ki so v garderobah otrok in na vratih posameznega oddelka, sproti obveščamo starše o tem, kakšne dejavnosti potekajo in kako se odvija življenje v vrtcu, prav tako pa jih vabimo, da se nam pridružijo pri delu v oddelku.

V letošnjem letu bomo s pomočjo e-asistenta povezani s starši, saj bodo le-ti lahko spremljali delovanje posameznega oddelka in sicer s pomočjo fotografij in komentarjev, do katerih bodo starši lahko dostopali z geslom, ki ga bodo prejeli od strokovne delavke oddelka.

## OBLIKE SODELOVANJA S STARŠI

### RODITELJSKI SESTANKI

Oddelčni formalni roditeljski sestanki bodo potekali dvakrat v šolskem letu, po potrebi tudi večkrat (prvi – predstavitev oddelka in osnovne informacije v zvezi z delom v oddelku in predstavitev LDN avgust 2022, drugi - predstavitev dela v oddelku glede na opažanja v mesecu marcu 2023 in istočasno predstavitev ene od dejavnosti skupaj z otroki)

### TEMATSKI SESTANKI

Povabilo strokovnjaka za področje vzgoje v naš zavod (skupaj z OŠ), predavanje bo izvedeno po dogovorjeni temi in ob ustreznem terminu.

### DRUGE OBLIKE SODELOVANJA S STARŠI

Za druge oblike sodelovanja (ustvarjalne delavnice za otroke in starše, športni popoldnevi, skupni izleti, stari starši na obisku, obiski staršev v oddelkih, obiski otrok pri starših, ki imajo zanimive poklice, konjičke, kmetijo, pikniki ob koncu šolskega leta, …) se bomo v tem šolskem letu odločali vsi strokovni delavci glede na želje staršev in vizijo posameznega oddelka. Vsebine in cilji so razvidni iz posameznih oddelčnih LDN.

### INDIVIDUALNE POGOVORNE URE

Načrtovane pogovorne ure z vzgojiteljicami bodo v tem šolskem letu potekale enkrat mesečno, strokovni delavci pa bodo sami določili dan in teden v mesecu, ki pa bo vedno enak in sicer od 16.00 do 17.00, oz. po dogovoru z vzgojiteljico in starši. Individualne pogovorne ure po potrebi staršev (v primerih, ko bodo starši sami izrazili potrebo za pogovorno uro) so jim na voljo kadarkoli v šolskem letu v skupnem dogovoru z vzgojiteljico in svetovalno delavko.

### NEPOSREDNO VKLJUČEVANJE STARŠEV V ODDELEK

Sodelovanje med vrtcem in starši je pomemben vidik kakovosti predšolske vzgoje. Starši imajo pravico sodelovati pri načrtovanju življenja in dela v vrtcu in v oddelku ter po dogovoru s strokovnimi delavkami v oddelku tudi aktivno sodelovati pri vzgojnem delu, vendar ob upoštevanju strokovne avtonomnosti vrtca.

## SODELOVANJE Z VZGOJNO–IZOBRAŽEVALNIMI, ZDRAVSTVENIMI IN DRUGIMI ORGANIZACIJAMI V NAŠEM OKOLJU

Sodelovanje s krajem je za institucijo kot je vrtec izjemnega pomena. Otroci ob spoznavanju neposredne okolice vrtca spoznavajo tudi širše družbeno okolje (vsakdanje življenje ljudi, družinsko življenje, delovno okolje in poklice v našem okolju, kulturno življenje, medije…). S tem poudarjamo tudi pomen vključevanja v širše družbeno okolje, kar pomeni tudi vključevanje v kulturo, v kateri živimo. Poleg vključevanja v lastno kulturo in nacionalno tradicijo se približujemo tudi seznanjanju z drugimi kulturami in civilizacijami, ki nudi osnovo za vzgajanje medsebojne strpnosti in spoštovanja drugačnosti.

To je tudi naša izbrana strategija v okviru projekta Mreženje za kakovost.

V našem vrtcu tvorno sodelujemo z različnimi institucijami:

OŠ RADLJE OB DRAVI

MINISTRSTVO ZA IZOBRAŽEVANJE, ZNANOST, KULTURO IN ŠPORT

ZAVOD ZA ŠOLSTVO IN ŠPORT

ZDRAVSTVENI DOM RADLJE

ZAVOD ZA ZDRAVSTVENO VARSTVO RAVNE NA KOROŠKEM

CENTER ZA SLUH IN GOVOR MARIBOR

OBČINA RADLJE OB DRAVI

KNJIŽNICA RADLJE OB DRAVI

POLICIJSKA POSTAJA RADLJE

KOLESARSKI KLUB RADLJE

SKLAD ZA LJUBITELJSKE KULTURNE DEJAVNOSTI

KRAJEVNA SKUPNOST VUHRED

TURISTIČNO DRUŠTVO VUHRED

GLASBENA ŠOLA RADLJE

MUZEJ RADLJE OB DRAVI

KONJENIŠKO IN KINOLOŠKO DRUŠTVO RADLJE OB DRAVI

MKC – MLADINSKI KULTURNI CENTER RADLJE OB DRAVI

**ŠENT –SLOVENSKO ZDRUŽENJE ZA DUŠEVNO ZDRAVJE, CENTER ZA PSIHOSOCIALNO SVETOVANJE S TERENSKIM DELOM RADLJE OB DRAVI**

DOM HMELINA d.o.o. Center za starejše občane

STROKA.SI

# SODELOVANJE S ŠOLAMI, KI IZOBRAŽUJEJO KADER ZA POTREBE VZGOJE PREDŠOL. OTROK

Sodelovanje z različnimi srednjimi šolami (gimnazija, predšolska vzgoja, zdravstvena šola) je skozi vzgojno-izobraževalni proces kontinuirano in poteka redno skozi vse šolsko leto.

Sodelujemo s:

* SREDNJO ŠOLO MUTA

Program: predšolska vzgoja , smer: vzgojitelj predšolskih otrok.

* III. GIMNAZIJA MARIBOR:

Program: predšolska vzgoja, smer: vzgojitelj predšolskih otrok.

* PEDAGOŠKO FAKULTETO MARIBOR

Program: visokošolski strokovni študijski program: predšolska vzgoja.

* MOCIS

Program: predšolska vzgoja , smer: vzgojitelj predšolskih otrok.

* SREDNJA ZDRAVSTVENA ŠOLA SLOVENJ GRADEC:

Program: tehnik zdravstvene nege, smer: zdravstveni tehnik

# PROGRAM DELA STROKOVNIH ORGANOV VRTCA

## ZBOR STROKOVNIH DELAVCEV VRTCA

Sestavljajo ga vse strokovne delavke vrtca: vzgojiteljice, pomočnice vzgojiteljic, svetovalna služba, pomočnica ravnateljice za vrtec in ravnatelj zavoda. Njihova vloga je strokovno sodelovanje ob upoštevanju pomena poznavanja otroka, poznavanju in razumevanju ciljev in načel predšolske vzgoje v vrtcu, poznavanje teoretskih ozadij posameznih področij dejavnosti in še zlasti različnih pristopov in načinov dela, ki so primerni za predšolske otroke. V okviru tega se izvedeta 2. pedagoški konferenci letno (konec avgusta 2022 in konec junija 2023).

## STROKOVNI AKTIVI

V vrtcu imamo dva strokovna aktiva, in sicer aktiv enote Radlje (*Mojca Mošič*) ter aktiv enote Vuhred (*Karmen Plazl*). Iz enote Remšnik se bosta strokovni delavki priključili strokovnemu aktivu v enoti Radlje. Naloga strokovnega aktiva je prenašanje primerov dobre prakse v posamezne oddelke in skupno iskanje strokovnih izhodišč in primerov, na podlagi katerih je mogoče dejavnosti načrtovati, izvajati in jih evalvirati ter reflektirati.

## SVET STARŠEV

Za organizirano uresničevanje interesa staršev se v javnih zavodih oblikuje svet staršev, ki ga sestavljajo predstavniki staršev posameznih oddelkov.

Na ta način lahko vplivajo na način življenja in dela v vrtcu, ga sooblikujejo ter tako ob strokovni avtonomiji vrtca vplivajo tudi na raven kakovosti predšolske vzgoje v skladu z nacionalnim dokumentom, Kurikulumom za vrtce (1999).

Kot posamezni predstavnik staršev ne zastopajo le lastnih starševskih interesov, temveč se povezujejo z vsemi starši v oddelku in njihove pobude ter predloge prenašajo naprej. Organ se sestaja na podlagi svojega programa dela ter na osnovi predlaganih sprememb za izboljšanje kvalitete življenja in dela v vrtcih.

# SPREMEMBE IN DOPOLNITVE LDN VRTCA ZA ŠOLSKO LETO 2022/2023

# EVALVACIJA LDN VRTCA ZA ŠOLSKO LETO 2022/2023

# PRILOGE

1. LDN INTERESNE DEJAVNOSTI
2. AKTIVNOSTI ZA TRADICIONALNI SLOVENSKI ZAJTRK
3. PUBLIKACIJA ZA STARŠE 2022/2023

Pripravila pomočnica Ravnatelj OŠ:

ravnatelja za vrtec:

Špela Rus, univ. dipl. pedag. dr. Damjan Osrajnik

**OBOGATITVENA DEJAVNOST FOLKLORA 2022/2023**

**ENOTA RADLJE OB DRAVI**

Izvajalki : Sabina Hartman, Anica Vaukman

Cilji:

* otrok usvaja osnovne prvine ljudskih plesov, ljudskih rajalnih iger in drugih plesnih iger,
* otrok sodeluje pri pripravi različnih praznovanj in se uči nastopati pred publiko.

Naše druženje bo potekalo enkrat tedensko, ob torkih zjutraj, od 7.45-8.30 ure, v igralnici 7.

V začetku bova otroke spoznavale preko rajalnih iger, glasbenih ugank in pesmi.

Posvetili in obujali bomo staro ljudsko izročilo, ki vse preveč tone v pozabo. S svojim programom bomo sodelovali na različnih prireditvah v vrtcu, predstavili pa se bomo tudi širši javnosti.

Vodji bova skrbeli za prijetno in sproščeno vzdušje na vajah in se trudili, da se bodo otroci čim več novega naučili in pridobili ter uživali ob obujanju starega ljudskega izročila.

**OBOGATITVENA DEJAVNOST PEVSKI ZBOR 2022/2023**

**ENOTA RADLJE OB DRAVI**

V otroškem pevskem zboru bodo v tem šolskem letu sodelovali otroci iz oddelkov 1, 5, 6, 7 (starost otrok 4-6). Spoznavali bodo enoglasne otroške pesmi, se ob petju gibali, poslušali glasbo in igrali na lastne in ritmične instrumente.

Pevske vaje bodo potekale ob spremljavi klavirja, občasno pa tudi s harmoniko in drugimi instrumenti.

Pevske vaje bodo vsak četrtek od 7.45 do 8.30. ure v igralnici 7 (od oktobra 2022 do junija 2023).

**Cilji katerim bomo v tem šolskem letu sledili so:**

Otroci:

* se glasbeno ustvarjalno izražajo, pojejo in igrajo;
* razvijajo elementarni glasbeni posluh (ritmični in melodični);
* doživljajo in postopno ozaveščajo lastnosti tona;
* razvijajo sposobnost doživljajskega in pozornega poslušanja glasbenih vsebin;
* sodelujejo v oblikah individualnega in skupinskega muziciranja
* si razvijajo glasbeni okus;
* v skladu z svojimi zmožnostmi ustvarjajo glasbene in druge vsebine;
* spoznavajo osnovni glasbeni besednjak (dirigiranje, imena instrumentov, glasno, tiho, hitro, počasi, glasba, pevec, pevski zbor, zborovodja,…);
* spoznavajo otroška (lastna in ritmična glasbila), Orffova in druga glasbila;
* se pripravljajo in navajajo na javno nastopanje.

**PREDVIDENI NASTOPI ZA ŠOLSKO LETO 2022/23:**

* nastop zbora v sodelovanju s ČEBELARSKO ZVEZO SLOVENIJE – projekt Tradicionalni slovenski zajtrk,
* nastop pevskega zbora starostnikom v Dom Hmelina (december 2022, marec 2023),
* sodelovanje zbora na prižigu lučk v centru Radelj (december 2022),
* nastop zbora na proslavi ob kulturnem prazniku (8. februar 2023) in državnem prazniku (25. junij 2023),
* letni koncert pevskega zbora (maj 2023),
* nastop zbora na zaključku šolskega leta.

**IZBOR PESMI:**

* tematika besedila po letnih časih;
* naravni pojavi
* pesmi o živalih;
* okolje, v katerem živimo;
* igrače;
* pomembni dogodki (prazniki);
* šaljivke;
* nagajivke;
* izštevanke;
* pesmi domačih in tujih avtorjev;
* ljudske;
* narodne.

**PLAN DEJAVNOSTI**:

* izvajanje vaj za oblikovanje vokalov in dihalne vaje
* petje pesmi (z vzgojiteljicama in samostojno)
* igranje na lastne, improvizirane in ritmične instrumente.

Izvajalki: Mojca Mošič

Špela Gradišnik

**ENOTA VUHRED**

Glasba je v času otroštva zelo pomembna. Z glasbo lahko otroku vnesemo v življenje radost in veselje, s pesmijo ga sproščamo, čustveno plemenitimo in bogatimo, mu razvijamo glasbene zmožnosti in vplivamo na razvoj otrokovih dispozicij za glasbo.

Ukvarjanje z glasbo pozitivno vpliva na sposobnost prilagajanja, dela v skupini, na samodisciplino in tudi na ustvarjalnost.

Skozi ure glasbe bova otroke naučili različne pesmi, v njih vzpodbujali interes in veselje za glasbo, jih motivirali preko glasbenih iger, iger z opevanjem. Prizadevali si bova, da bodo otroci z veseljem hodili na pevske urice in od njih odnesli kar največ.

**CILJI:**

• Razvijanje glasbenih sposobnosti in spretnosti,

• spodbujanje veselja in doživljanja do glasbe,

• razvijanje interesa in želje po glasbenem udejstvovanju,

• razvijanje glasbene občutljivosti.

**VSEBINE:**

• Otrok s petjem, igranjem, poslušanjem in izmišljanjem glasbe glasbo doživlja, poustvarja, ustvarja, se z njo izraža in komunicira,

• otrok poje ljudske in umetne pesmi v obsegu svojega glasu,

• otrok izvaja ritmične vzorce z lastnimi instrumenti( ploskanje, topotanje, tleskanje, udarjanje..) in igranjem na male ritmične instrumente,

• otrok petje in ritmično izreko spremlja z glasbili ali gibanjem,

• otrok doživlja in opazuje igranje ter petje odraslega.

Izvajalki: Mojca Ledinek

Maša Trojak

Starost otrok: 4 – 6 let

**OBOGATITVENA DEJAVNOST PLESNO DRUŽENJE 2022/2023**

**ENOTA VUHRED**

Ples je umetnost, kjer otroci doživljajo različne vsebine skozi gibanje. S pomočjo plesa se otroci izražajo, razvijajo domišljijo in ustvarjajo. Je kot govorica telesa, skozi katero otroci pokažejo, kaj doživljajo in kako se počutijo. Plesno izražanje ima pomembno vlogo tudi pri medosebnih odnosih in sodelovanju v skupini.

Ples je telo v oblasti glasbe ali natančneje ritma. Ples in glasbo druži ritem,skupno lastnost pa imata tudi v vplivu na človekovo razpoloženje in njegovo čustveno doživljanje. Badiou (2001)

CILJI:

• spodbujanje veselja in doživljanja do telesnega izraženja,

• razvijanje interesa in želje po plesnem udejstvovanju,

• spodbujanje gibalne ustvarjalnosti, povečanje samozavesti in pozitivne samopodobe

• približanje vrednot ljudskega izročila,

• gibalno pomnjenje in poustvarjanje gibalnih vzorcev.

**VSEBINE:**

USTVARJALNI GIB

Preko ustvarjalnega giba otroci pridobivajo na;

• Harmonizaciji skupine – vzpostavljanje stikov, kjer bodo izgubili občutek tesnobe in se bodo počutili sproščene, svobodne.

• Slušni koncentraciji in razvijanju občutka za ritem.

• Osvajanju prostora in orientacije lastnega telesa v prostoru.

• Ozaveščanju lastnega telesa.

• Telesnemu izražanju različnih razpoloženj in čustev v povezavi z glasbo.

• Sproščanju ob klasični glasbi.

FOLKLORA

Ohranjanje in spoznavanje ljudskih plesov in pesmi. Otroci bodo skozi igro spoznavali našo pestro kulturno dediščino, ki je bogatila ljudi skozi stoletja in jih družila.

PLESNO – GIBALNE IGRE

Otroško uho se nauči prepoznavati glasbene fraze, še posebej, če je z njimi povezano tudi besedilo. Zato je prav, da plese koreografiramo tako, da se gibanje prilagaja pesmi.

Izvajalki: Sonja Gerhold

Rosanda Ternik

Starost otrok: 3 – 6 let

**OBOGATITVENA DEJAVNOST CICIBAN PLANINEC 2022/2023**

**ENOTA RADLJE, VUHRED IN REMŠNIK**

Vsak otrok ob začetku sodelovanja v akciji CICIBAN PLANINEC prejme dnevnik RINGA RAJA.

Vtise z izletov cicibani narišejo, v dnevnik nalepijo fotografijo ali razglednico, odtisnejo žige vrhov ter planinskih postojank.

Izleti, ki jih otrok opravi skupaj s starši, so enakovredni organiziranim društvenim izletom.

Ko otrok opravi spodaj navedene aktivnosti, je nagrajen in sicer:

* Za našitek Cicibana planinca mora ciciban ali cicibanka sodelovati v najmanj 5 izletih.
* Za 8 izletov ciciban prejme priponko Cicibana planinca.
* Za 12 izletov je ciciban/ka nagrajen/a s pesmarico.
* Za 15 izletov pa prejme dnevnik Mladega planinca in planinke.

**KAJ VSE POTREBUJE CICIBAN PLANINEC NA IZLETU:**

* obutev in oblačila, ki morajo biti udobna in primerna vremenu,
* nahrbtnik primerne velikosti, v katerem bodo rezervna oblačila (majica, hlače, pulover, nogavice),
* obvezen del opreme je vetrovka, zaščitno pokrivalo,
* vrečke za odpadke,
* zavojček prve pomoči (obliži, povoji),
* fotoaparat,
* hrano in pijačo,
* dnevnik Ringa raja.

**ZAKAJ Z OTROKI NA IZLET**

* Otroci, ki so veliko na prostem, so bolj utrjeni in manj obolevajo,
* na izletih so v vaši in v družbi svojih vrstnikov, s tem razvijajo prijateljske odnose,
* na izletih otroci razvijajo ljubezen do narave, odkrivajo njene lepote in vrednote.

Tudi v šolskem letu 2022/2023 bomo ponudili otrokom in staršem obogatitveno (interesno) dejavnost »Ciciban planinec«.

Akcija Ciciban planinec je zaradi svojega vzgojnega značaja uvrščena v Nacionalni program športa v Republiki Sloveniji, v njej pa lahko sodelujejo vsi cicibani, ki sodelujejo v akciji Zlati sonček.

**PROGRAM IZLETOV**

Program izletov za šolsko leto 2022/2023 bo planiran glede na število prijavljenih otrok. Predvideni Cicibanovi izleti bodo izvedeni glede na letne čase (jesenski, zimski, spomladanski in poletni izlet – seznam pohodov in datumi bodo dodani naknadno). Izleti bodo potekali enkrat na mesec.

Vsi otroci, ki bodo včlanjeni v program »Ciciban planinec«, bodo imeli vpisane tudi pohode, ki jih opravljamo v okviru vrtca v dopoldanskem času in ustrezajo vsem temam in posledično ciljem, ki so navedeni v Programskih usmeritvah za izvajanje programov v okviru Pravilnika Ciciban planinec in Mladi planinec.

**PREDVIDENI IZLETI**

BREZ PREVOZA:

- Gasilski dom Radlje – Dobrava - kostanjev piknik

- Vrtec – Reš – klošter – kalvarija – Merkator – vrtec

- Vrtec – Dobrava – učna vodna pot do Reša – čez polje- vrtec

- Vrtec – Župank – farme – Gašper – vrtec

- Vrtec – Župank – Pavli – po cesti do »palčkov« - klošter – vrtec

- Vrtec – stari grad – Žoher – klošter – vrtec

S PREVOZOM:

Ribnica na Pohorju:

* Zimsko sankanje
* Kmetija tete Lene (delovne točke s tematiko planinstva).

Vuzenica:

* Pistrov grad

ČLANI PLANINSKE SKUPINE:

» CICIBAN PLANINEC «, Vodnik planinske skupine – Franc Glazer, mentorici Lilijana Dapčević (enota Vuhred) in Sabina Hartman (enota Radlje )

**AKTIVNOSTI IN PREDLOGI ČZS ZA IZVEDBO TRADICIONALNEGA SLOVENSKEGA ZAJTRKA**

**1. IZOBRAŽEVALNO GRADIVO IN ZGIBANKA »ČEBELICA, MOJA PRIJATELJICA«**

Pripravljena je nova **zgibanka Čebelica moja prijateljica 16**, ki jo bo izdala Javna svetovalna služba v čebelarstvu in je namenjena vsem otrokom v **vrtcih in prvi triadi osnovne šole**. Tokrat nas bo čebelica poučila o tem, da so čebelji pridelki koristni tudi za naše zdravje. Zgibanke boste prejeli po ustaljenih poteh, to je preko čebelarjev na terenu ali po pošti, in sicer v novembru, pred samim zajtrkom. Zajtrka se bodo tudi v tem letu udeležili številni čebelarji, ki bodo otrokom na voljo za njihova številna radovedna vprašanja. Dodatne izobraževalne vsebine, namenjene predstavitvam čebelarstva in pomena čebel in drugih opraševalcev za pridelavo hrane, najdete na naši spletno stran [www.ohranimo-cebele.si](http://www.ohranimo-cebele.si). V rubriki izobraževalna gradiva za otroke lahko najdete številne vsebine namenjene otrokom (tudi starejšim), učne liste, pobarvanke, povezavo na film, ipd.

**2. OBISK IN SODELOVANJE ČEBELARJEV TER NAKUP MEDU PRI LOKALNIH ČEBELARJIH**

Za nakup medu, predstavitev čebelarstva na vaši šoli oz. v vrtcu se lahko povežete z lokalnim čebelarskim društvom ali posameznim čebelarjem. Za dodatne informacije in pomoč pri vzpostavitvi kontakta z društvom ali za pomoč pri nakupu medu, se lahko obrnete na zaposlene pri Čebelarski zvezi Slovenije ali pošljete sporočilo na [medeni.zajtrk@czs.si](mailto:medeni.zajtrk@czs.si).

**3. LETOŠNJA POSEBNA NOVOST - SODELUJTE S PREDSTAVO »OBISK GOSPODIČNE MEDIČNE«**

Na spletni strani [www.ohranimo-cebele.si](http://www.ohranimo-cebele.si) v rubriki »Za otroke« je na voljo **dramsko besedilo z naslovom »Obisk Gospodične Medične«**. Besedilo je napisano **po knjižni predlogi Skrivnosti Gospodične Medične**,avtorjev Nike Pengal in Anžeta Gallusa Petelina. V zgodbi se z željo pomagati prijateljema do čimprejšnjega okrevanja prepleta skrivnostno življenje čebelic in zdravilke Gospodične Medične. Otroško zgodbo kot priročnik spremljajo strokovne razlage in ilustracije o čebelah ter njihovih pridelkih, razložen je pomen uporabe le-teh v vskadanjem življenju. Preizkusite se v vaših igralskih sposobnostih ter posneto predstavo objavite na našem posebnem YouTube kanalu**Čebelice Čebelarska zveza Slovenije**.

**4. PEVSKI ZBOR**

Nadaljujemo tudi z našo pobudo, da na dan medenega zajtrka vsak na svoji lokaciji, vendar ob istem času, zapojemo. Zapojete lahko že vsem dobro poznanega Čebelarja Ansambla Lojzeta Slaka ali novejšo skladbo Šani Šeni z naslovom Leti moja čebelca. Pesem Leti moja čebelca je pripravljena v slovenskem in angleškem jeziku. V katerem jeziku jo boste zapeli, prepuščamo vam. MP3 posnetek, besedilo pesmi v slovenskem in angleškem jeziku in 7 različnih notnih zapisov za zborovske variante s klavirsko spremljavo najdete na naši spletni strani [www.ohranimo-cebele.si](http://www.ohranimo-cebele.si) v rubriki »Za otroke«.

Vaša naloga je, da otroke naučite besedilo in se nam z vašim zborčkom **pridružite v petek, 18. 11. 2022, ob 10. uri.** Vaš nastop evidentirate in posnetek objavite na našem YouTube kanalu »**Čebelice Čebelarska zveza Slovenije«** (navodila boste prejeli naknadno na podlagi poslane prijavnice). V kolikor se odločite, da se nam boste pridružili, vas prosimo, da izpolnjeno priloženo prijavnico **PRED IZVEDBO** pošljite na elektronski naslov: [medeni.zajtrk@czs.si](mailto:medeni.zajtrk@czs.si).

**5. VIDEO PRODUKCIJA PREDSTAVITVE ČEBELARSTVA**

Na spletni strani [www.ohranimo-cebele.si](http://www.ohranimo-cebele.si) v rubriki »Za otroke« je na voljo kratka 15-minutna video produkcija, s pomočjo katere boste otrokom uspeli približati skrivnostni svet čebel in njihovo poslanstvo.

**6. IZDELAJTE SKUPINSKE PUSTNE MASKE**

Čebelarji smo ponosni tudi na vse tiste, ki ste v preteklosti izdelali **skupinske pustne maske na temo čebel** in tako obogatilištevilne pustne karnevale po Sloveniji. **Najbolj pa nas veseli, da je vse več kostumov kranjskih sivk in nam na ta način pomagate osveščati, da je naša avtohtona medonosna čebela kranjska sivka SIVE BARVE**. Iz risanke Čebelica Maja otroci poznajo čebelo predvsem v rumeni barvi, na Čebelarski zvezi Slovenije pa si želimo, da bi nadobudneži spoznali, kakšna je prava kranjska čebela. V primeru, da boste sodelovali, nam posredujte fotografije iz pustnih karnevalov na lokalnih območjih, v šoli ali vrtcu, lahko pa morebitne posnetke s pustnega rajanja objavite na našem YouTube kanalu »**Čebelice Čebelarska zveza Slovenije«**.

**7. NAGRADE**

Najbolj pridne je seveda treba nagraditi, zato vsako leto izmed vseh sodelujočih pri aktivnostih na temo čebel (objavljeni posnetki pevskih zborov, predstav, fotografije skupinskih pustnih mask,…) izžrebamo **10 skupin**, ki bodo prejele darilni bon za **obisk enega od čebelarskih muzejev ali ogled na čebelarskem turizmu za skupino do 50 otrok**. Povezavo na objavo nam skupaj s kontaktnimi podatki posredujte na e-naslov [medeni.zajtrk@czs.si](mailto:medeni.zajtrk@czs.si) **najkasneje do 17. marca 2023**. Obvestilo o morebitnem prejemu nagrade boste prejeli po pošti na naslov šole ali vrtca, ki ga boste navedli na prijavnici.

**8. PRIJAVNICA ZA SODELOVANJE PRI AKTIVNOSTIH**

Pogoj za sodelovanje pri aktivnostih je izpolnjena prijavnica za sodelovanje pri aktivnostih **(Priloga 2)** na kateri označite pri katerih aktivnostih bo vaša šola sodelovala. Najdete jo v prilogi sporočila. Svetujemo vam, da za vsako aktivnosti (posebno, če so različni mentorji), izpolnite svojo prijavnico. Izpolnjene prijavnice nam pošljite na e-naslov: [medeni.zajtrk@czs.si](mailto:medeni.zajtrk@czs.si).

**9. NARAVOSLOVNI DAN NA ČEBELARSKI ZVEZI SLOVENIJE**

Lahko nas tudi obiščete v Lukovici, kjer se nahaja **sedež Čebelarske zveze Slovenije** in Javne svetovalne službe v čebelarstvu. Širše vam bomo predstavili čebelarsko dejavnost in tradicijo čebelarstva v Sloveniji, našo avtohtono čebelo Kranjsko sivko, delo in življenje čebel ter njihov pomen v naravi, različne vrste slovenskega medu in ostale čebelje pridelke, ki jih bomo tudi pokusili. Vaš obisk bomo popestrili z ustvarjalnimi delavnicami na temo čebelarstva in predstavitvijo ter animacijami **modela 3-D kranjice**, fizičnega modela čebele delavke *Apis mellifera carnica*. Maketa je izdelana v razmerju 1:100, tako v dolžino meri 170 cm in ima več kot 90% morfološko podobnost z resnično čebelo. Vsebuje gibljive dele telesa ter devet poučnih animacij v slovenskem in angleškem jeziku.

Programi so prilagojeni starostnim stopnjam in so idealna **priložnost za naravoslovni dan**, **šolo v naravi** ali **čebelarski tabor**. Več informacij lahko dobite na številki telefonski (01) 729 61 00 ali na elektronskem naslovu [info@czs.si](mailto:info@czs.si).

**10. PONUDBA ČZS - NAGRADITE VAŠE PRIDNE OTROKE: ŽIG ČEBELICE, TATOO KRANJSKE SIVKE, KOSTUMČKI SIVKE, OTROŠKI PREDPASNIK, OBESEK BODI PRIDEN KOT ČEBELA**

Za vse, ki bi svoje pridne otroke radi nagradili, je v naši ponudbi še vedno žig čebelice, otroški vodni tatoo čebelice, čebelarska didaktična igra spomin, obesek za ključe, kostum kranjske sivke, otroški predpasnik, energijski obesek bodi priden kot čebela, ipd. Več informacij v povezavi z nagradami za otroke lahko dobite na spletnem naslovu [info@czs.si](mailto:info@czs.si).

Žig čebelice je bil naš ponos, naš dosežek in nam je polepšal prenekateri dan v šoli. Čebelarska zveza Slovenije je obudila nekoč tako zaželen znak čebelice, ki smo ga sčasoma zaradi poplave raznovrstnih simbolov iz risank nekoliko pozabili.  Če tudi vi čutite nostalgijo po starih časih, vas vabimo, da se nam pridružite pri naši akciji »ČEBELICA SE VRAČA«. Izdelali smo **žig čebelice**, tak, kot ga poznamo še iz starih časov.

Za otroke smo pripravili tudi **čebelarsko didaktično igro spomin**. Z miselno igro spomin bodo otroci ob zabavni igri razgibali spomin, hkrati pa se bodo naučili veliko novega o čebelah in čebelarstvu ter o pomenu narave in odgovornosti do nje. Igro sestavlja 24 parov pomanjšanih panjskih končnic.

Na Čebelarski zvezi Slovenije so na voljo tudi **otroški vodni tatoo** (pakirano po 100 kosov) in **obesek za ključe**, oboje z motivom kranjske čebele, **otroški predpasnik** »Bodi priden kot čebela«, **kostumček kranjske sivke**.

Naboru čebelic smo dodali še **energijski obesek »BODI KOT ČEBELA«**. Gre za glinen obesek, ki vsebuje s posebnim postopkom pridobljeno pozitivno energijo. To energijo lahko povežemo z dobrim počutjem in energijo pridnosti, ki jo pripisujemo čebelam. Energija čebelice na obesku v vaše življenje prinaša modrost, organiziranost, urejenost, marljivost, delovne in socialne vrednote - skratka vse to, kar pooseblja čebelo in njeno čebeljo družino. Čebelica na obesku je izpeljanka iz logotipa za svetovni dan čebel, ki je namenjen ohranjanju in varstvu čebel ter ostalih opraševalcev in smo ga prvič obeleževali 20. maja 2018 na pobudo Slovenije.

Čebele nas spremljajo vse življenje in so ambasadorke čistega okolja. Otrokom so simbol pridnosti, varčnosti in skrbi za druge, odrasli občudujemo njihovo učinkovitost, socialni red in gospodarnost. Vabimo vas, da posvetite ta dan, ali celo teden, čebeli in izvedete naravoslovne dneve ter tako izkoristite možnost za prenos znanja o pomenu čebel, kot tudi odnosa do okolja, hrane, ipd. na najmlajše. Čebelarji vam bomo pri tem z veseljem pomagali.

Za vsa vaša nadaljnja vprašanja ali naročila nam lahko pišete na [info@czs.si](mailto:info@czs.si) **ali pokličete na 01/729 61 00.**

Z lepimi pozdravi,

**Čebelarska zveza Slovenije**